Source: https://www.zakonypreludi.sk/zz/2000-275
Timestamp: 2020-01-21 19:54:01+00:00

Document:
275/2000 Z. z. Opatrenie Ministerstva spravodlivosti Slovenskej republiky o úprave dispozičných oprávnení správcov ... | Aktuálne znenie
275/2000 Z. z.
Opatrenie č. 275/2000 Z. z.Opatrenie Ministerstva spravodlivosti Slovenskej republiky o úprave dispozičných oprávnení správcov majetku štátu na úseku ozbrojených zložiek v zriaďovateľskej pôsobnosti Ministerstva spravodlivosti Slovenskej republiky pri nakladaní s majetkom štátu
Čiastka 114/2000
Platnosť od 23.08.2000 do31.07.2001
Účinnosť od 01.10.2000 do31.07.2001
Zrušený 306/2001 Z. z.
Väzenstvo
§ 2 - Osobitné ponukové konanie pri prevode hnuteľných vecí štátu [k § 8 ods. 4 písm. g) zákona ]
§ 3 - Prevod správy hnuteľných vecí štátu (k § 9 ods. 2 zákona )
§ 4 - Zámena správy hnuteľných vecí štátu (k § 9 ods. 3 zákona )
§ 5 - Prevod vlastníctva hnuteľných vecí štátu (k § 11 ods. 6 zákona )
§ 6 - Výmena hnuteľných vecí štátu (k § 11 ods. 8 zákona )
§ 7 - Nájom hnuteľných vecí štátu (k § 13 ods. 1 zákona )
§ 8 - Výpožička majetku štátu (k § 13 ods. 3 zákona )
§ 9 - Účinnosť
Aktuálne znenie 01.10.2000 - 31.07.2001
z 11. júla 2000
o úprave dispozičných oprávnení správcov majetku štátu na úseku ozbrojených zložiek v zriaďovateľskej pôsobnosti Ministerstva spravodlivosti Slovenskej republiky pri nakladaní s majetkom štátu
Ministerstvo spravodlivosti Slovenskej republiky (ďalej len „ministerstvo“) podľa § 8a ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. (ďalej len „zákon“) ustanovuje:
Toto opatrenie sa vzťahuje na správcov, ktorými sú:
a) Generálne riaditeľstvo Zboru väzenskej a justičnej stráže Slovenskej republiky,
b) ústavy na výkon väzby, nápravnovýchovné ústavy a Nemocnica pre obvinených a odsúdených a Nápravnovýchovný ústav v Trenčíne
ako rozpočtové organizácie zriadené ministerstvom.
Osobitné ponukové konanie pri prevode hnuteľných vecí štátu [k § 8 ods. 4 písm. g) zákona]
(1) Osobitné ponukové konanie sú správcovia uvedení v § 1 tohto opatrenia povinní vykonať, ak predmetom prevodu sú hnuteľné veci, ktorých cena určená znaleckým posudkom za jednotlivú vec je vyššia ako 50 000 Sk.
(2) Správcovia uvedení v § 1 tohto opatrenia realizujú prevod ostatných hnuteľných vecí štátu mimo osobitného ponukového konania.
Prevod správy hnuteľných vecí štátu (k § 9 ods. 2 zákona)
(1) Na platnosť zmluvy o prevode správy zbraní, munície a motorových vozidiel sa vždy vyžaduje súhlas ministerstva.
(2) Správcovia uvedení v § 1 tohto opatrenia sú oprávnení navzájom si prevádzať správu iných hnuteľných vecí, než sú uvedené v odseku 1, bez obmedzenia. To platí aj vtedy, ak nadobúdateľmi iných hnuteľných vecí štátu sú správcovia uvedení v § 1 ods. 1 písm. a) zákona.
(3) Na platnosť zmluvy o prevode správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prevádzajú hnuteľné veci štátu uvedené v § 2 ods. 1 tohto opatrenia do správy iných správcov, než sú uvedení v § 1 ods. 1 písm. a) zákona.
Zámena správy hnuteľných vecí štátu (k § 9 ods. 3 zákona)
(1) Na platnosť zmluvy o zámene správy majetku štátu sa vyžaduje súhlas ministerstva vždy, keď správcovia uvedení v § 1 tohto opatrenia zmluvou o zámene správy majetku štátu dávajú hnuteľné veci štátu uvedené v § 2 ods. 1 tohto opatrenia iným správcom, než sú uvedení v § 1 ods. 1 písm. a) zákona.
(2) Na platnosť zmluvy o zámene správy majetku štátu sa vyžaduje súhlas ministerstva vždy, keď správcovia uvedení v § 1 tohto opatrenia zmluvou o zámene správy majetku štátu dávajú hnuteľné veci štátu uvedené v § 3 ods. 1 tohto opatrenia.
Prevod vlastníctva hnuteľných vecí štátu (k § 11 ods. 6 zákona)
Na platnosť kúpnej zmluvy sa vyžaduje súhlas ministerstva, ak správcovia uvedení v § 1 tohto opatrenia prevádzajú vlastníctvo hnuteľných vecí štátu uvedených v § 2 ods. 1 a § 3 ods. 1 tohto opatrenia.
Výmena hnuteľných vecí štátu (k § 11 ods. 8 zákona)
Na platnosť zámennej zmluvy sa vyžaduje súhlas ministerstva, ak správcovia uvedení v § 1 tohto opatrenia dávajú výmenou hnuteľné veci štátu uvedené v § 2 ods. 1 a § 3 ods. 1 tohto opatrenia.
Nájom hnuteľných vecí štátu (k § 13 ods. 1 zákona)
Na platnosť zmluvy o nájme hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prenechávajú do nájmu hnuteľné veci štátu uvedené v § 2 ods. 1 tohto opatrenia na neurčitý čas alebo na čas dlhší ako dva roky.
Výpožička majetku štátu (k § 13 ods. 3 zákona)
(1) Na platnosť zmluvy o výpožičke nehnuteľných vecí štátu uzavretej správcami uvedenými v § 1 tohto opatrenia sa vyžaduje súhlas ministerstva, ak vypožičiavateľmi sú správcovia uvedení v § 1 ods. 1 písm. b) až d) zákona.
(2) Na platnosť zmluvy o výpožičke hnuteľných vecí sa vyžaduje súhlas ministerstva, ak správcovia uvedení v § 1 tohto opatrenia prenechávajú do výpožičky hnuteľné veci štátu iným vypožičiavateľom, než sú uvedení v § 1 ods. 1 písm. a) zákona. Na platnosť zmluvy o výpožičke hnuteľných vecí sa vyžaduje súhlas ministerstva vždy, keď správcovia uvedení v § 1 tohto opatrenia prenechávajú do výpožičky zbrane a motorové vozidlá.
Ján Čarnogurský v. r.

References: § 2
 § 8

§ 3
 § 9

§ 4
 § 9

§ 5
 § 11

§ 6
 § 11

§ 7
 § 13

§ 8
 § 13

§ 9
 § 8
 § 8
 § 1
 § 1
 § 9
 § 1
 § 1
 § 1
 § 2
 § 1
 § 9
 § 1
 § 2
 § 1
 § 1
 § 3
 § 11
 § 1
 § 2
 § 3
 § 11
 § 1
 § 2
 § 3
 § 13
 § 1
 § 2
 § 13
 § 1
 § 1
 § 1
 § 1
 § 1